કેન્દ્ર સરકારે ખંડપીઠને જણાવ્યું કે ઈન્ડિનય ઈન્સ્ટિટ્યુટ ઓફ ટેક્નોલોજી કાનપુર દ્વારા તાજમહેલ આસપાસ હવાના પ્રદૂષણના સ્તરની તપાસ કરવામાં આવી રહી છે અને તેનો રિપોર્ટ ચાર માસમાં સોંપવામાં આવશે. આ ઉપરાંત પ્રદૂષણના સ્રોતને ઓળખવા માટે વિશેષ સમિતિનું ગઠન પણ કરાયું હોવાનું કેન્દ્રે સુપ્રીમ કોર્ટને જણાવ્યું હતું. આ સમિતિ પ્રદૂષણ અટકાવવાના પગલાં પણ સૂચવશે. સુપ્રીમ કોર્ટની બેન્ચ 31 જુલાઈથી ડે-ટુ-ડે ધોરણે કેસની સુનાવણી કરશે.